Diari Oficial de la Generalitat Valenciana


Sumari del DOGV 8001, del 16-03-2017 (2017/1353)

Notificació de la sentència dictada en el procediment de guarda i custòdia número 594/2015.
-------------------------------------------------------------------------------------------

### Dades del document

Número de DOGV
:   8001

Data del DOGV
:   16-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1353


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment de guarda i custòdia número 594/2015. [2017/1353]  
Procediment: família. Guarda, custòdia o aliments de fills menors no matrimonials no consensuats 000594/2015-P.  
Demandant: Aranzxazu Méndez Lara.  
Procurador: Antonio Lloret Espí.  
Demandat: José Luis Centurión.  
Procurador/a: -  
Elena Parras López, lletrada de l'Administració de justícia del Jutjat de Primera Instància número 1 de Benidorm, que en les actuacions a què es fa referència a instàncies del procurador Antonio Lloret Espí, en nom i representació d'Aranzxazu Méndez Lara, contra José Luis Centurión, s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 00629/2017  
Benidorm, 17 de febrer de 2017  
Laura Seguí Ferrándiz, jutgessa substituta del Jutjat de Primera Instància número 1 de Benidorm, he vist aquestes actuacions de judici verbal número 594/2015, entre les parts; d'una, com a demandant, Aranzazu Méndez Lara, representada pel procurador el senyor Lloret Espí i assistida de la lletrada la senyora Franco Amador, i d'una altra, com a demandat, José Luis Centurión, declarat en situació de rebel·lia processal, sobre guarda, custòdia i aliments amb relació als fills menors d'edat, amb la intervenció del Ministeri Fiscal.  
Dispositiva  
Estime en part la demanda formulada pel procurador el senyor Lloret Espí, en nom i representació d'Aranzazu Méndez Lara, contra José Luis Centurión, declarat en rebel·lia, i dispose les mesures següents en benefici dels fills menors:  
1. La suspensió de l'exercici de la pàtria potestat de José Luis Centurión respecte dels seus fills menors, sense fixar un règim de visites, sense perjudici de la recuperació de la pàtria potestat quan cesse la causa que ha motivat la suspensió.  
2. Els fills menors d'ambdues parts, sotmesos a la pàtria potestat exclusiva de la mare, restaran en règim de convivència exclusiva amb la mare, sense règim de visites a favor del pare.  
3. Assenyale la quantitat de 180 euros mensuals per cada fill (el total és de 360 ?) com a contribució del pare a les despeses d'atenció dels fills, quantitat que el pare haurà d'abonar dins dels cinc primers dies de cada mes en el compte que a aquest efecte designe la mare i restarà sotmesa a actualització anual de conformitat amb les variacions de l'índex de preus de consum. Aquesta pensió s'abonarà des de la data de presentació de la demanda, i caldrà abonar a mitges les despeses extraordinàries, entre els quals s'han d'entendre incloses les despeses necessàries d'educació i formació no cobertes pel sistema educatiu i les de salut no cobertes per la Seguretat Social o per qualsevol altra mutualitat o organisme al qual puga estar afiliat el fill. En allò relatiu a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, sols s'hauran d'assumir al 50 % les que es realitzen de comú acord entre els progenitors, sent-ne en cas contrari assumit el seu pagament per qui haja decidit la realització de l'esmentada activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari accepta la realització de la despesa quan, notificada la intenció de realitzar aquesta i el seu import, amb els documents corresponents, per qualsevol mitjà fefaent, deixe transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a decisió judicial, i haurà de comptar amb consentiment previ o autorització judicial proporcionada a la capacitat econòmica de la família, perquè siguen pagats a mitges, els cursos en l'estranger o en una altra localitat distinta a la del domicili del fill o el cost d'universitats privades. Sols les de caràcter urgent i necessari es podran realitzar sense previ consentiment o autorització judicial.  
  
4. No s'estimen motius per a imposar les costes processals a cap dels litigants.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'ha d'interposar davant d'aquest Jutjat dins del termini de 20 dies. En la interposició del recurs, l'apel·lant ha d'exposar les al·legacions en què base la impugnació, a més d'esmentar la resolució objecte d'apel·lació i els pronunciaments que impugna (art. 458 LEC).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Cal constituir el dipòsit ingressant la quantitat esmentada al banc Banesto, en el compte corresponent a aquest expedient (JJJJ 8777 LO EEEE AA) indicant, en el camp «Concepte», el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després de completar el codi de compte corrent (CCC, 20 dígits), cal indicar en el camp «Concepte» el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. Si ha d'efectuar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Protecció de dades de caràcter personal. S'adverteix expressament a totes les parts, testimonis i perits, i altres persones que siguen receptores d'aquesta resolució, que hauran de guardar total i absoluta confidencialitat de totes les dades de caràcter personal que hi consten; no n'és permesa la transmissió d'aquestes dades i/o la comunicació d'aquestes a través de qualsevol mitjà o procediment, les quals s'han de tractar exclusivament per als fins propis de l'Administració de justícia, exLlei orgànica 15/1999, de 13 de desembre, de protecció de dades de caràcter personal; sota l'advertència d'incórrer en les responsabilitats administratives, civils i penals que hi pertoquen en cas contrari.  
  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada per la jutgessa que la va dictar, mentre celebrava audiència pública en el dia de hui,de la qual cosa, jo, la secretària judicial, done fe. Benidorm.»  
  
I perquè valga de notificació al demandat rebel, José Luis Centurión, expedisc aquest edicte.  
  
Benidorm, 17 de febrer de 2017.- La lletrada de l'Administració de justícia: Elena Parras López.